**Digitalist Group Oyj** on suomalainen yritys, joka tarjoaa asiakkailleen palvelumuotoilua, brändäystä, designia ja konsultointia. Vuonna 2018 yrityksellä oli toimipaikat San Franciscossa, Vancouverissa, Lontoossa, Tukholmassa, Helsingissä, Tampereella ja Oulussa. Yrityksen asiakkaisiin kuuluu muun muassa Electrolux, Fortum, Volvo Group, Honda, Kone, Nokia, Pfizer, Spotify, Carlsberg, BillerudKorsnäs ja City Cruises.

Digitalist Groupin isoin omistaja on Ehrnroothin suvun Turret Oy Ab, jonka omistusosuus yhtiöstä oli maaliskuussa 2023 noin 49 prosenttia.

Historia
--------

### Tieto-X 1994–2007

Martti Leikos ja Matti Jokinen perustivat Tieto-X Oyj:n vuonna 1994. Yrityksen tavoite oli työllistää laman takia työttömiksi jääneitä tietotekniikan asiantuntijoita. Tieto-X listattiin Helsingin pörssiin vuonna 1999, jolloin sitä kuvailtiin Talouselämä-lehdessä termein "tietotekniikan Eilakaisla", joka "vuokraa atk-työntekijöitä yrityksille". Yrityksessä oli tuolloin 156 työntekijää ja sen suurimmat osakkaat olivat Jokinen ja Leikos. Vuonna 2000 toimitusjohtaja Leikos ja myyntijohtaja Jokinen saivat Keskuskauppakamarin myöntämät rautaiset ansiomerkit "omaperäisen yritysidean kehittämisestä ja Tieto X:n johtamisesta työttömien osuuskunnasta pörssiyhtiöksi". Kari Happonen aloitti Tieto-X Oyj:n toimitusjohtajana toukokuussa 2002, kun Leikos jäi eläkkeelle.

### Ixonos 2007–2017

Vuonna 2007 yrityksen nimeksi tuli Ixonos Oyj.

Marraskuussa 2012 Ixonosin uudeksi toimitusjohtajaksi nimitettiin Esa Harju.

Nokian alihankkijana toiminut Ixonos kärsi sen alamäestä ja ohjelmistostrategian muutoksesta. Ixonos kehitti muun muassa Nokian käyttämää Symbian-käyttöjärjestelmää ja kun Nokia alkoi kehittää Windows-puhelimia, Ixonosin työt vähenivät jyrkästi. Vuonna 2013
yhtiöllä oli Suomessa noin 600 työntekijää kuudella paikkakunnalla ja 400 työntekijää ulkomailla.

Kesällä 2015 Ixonos ja Suomessa, Kiinassa, Singaporessa ja Yhdysvalloissa toimiva palvelumuotoilu- ja käytettävyystutkimusyritys Cresense Oy yhdistyivät yrityskaupalla, jossa Ixonos osti Cresensen kaikki osakkeet. Heinäkuussa yrityksen uutena toimitusjohtajana aloitti Sami Paihonen. Syksyllä Ixonosilla oli noin 300 työntekijää, joista kolmasosa työskenteli ulkomailla.

Maaliskuussa 2017 yritys osti digitaaliseen käyttäjätutkimukseen erikoistuneen Interquest Oy:n.

### Digitalist Group 2017–

Huhtikuussa 2017 Ixonos kertoi ostaneensa Ville Tolvasen omistaman Rome Advisors Oy:n liiketoiminnan ja sen omistaman Digitalist Network -brändin. Yritys vaihtoi nimensä Digitalist Groupiksi ylimääräisessä yhtiökokouksessa toukokuussa 2017. Ixonos maksoi yrityskaupan suunnatulla maksuttomalla osakeannilla. Tolvasesta tuli yrityksen toimitusjohtaja lokakuussa 2017.

Toukokuussa 2018 kerrottiin, että Digitalist Group ostaa ruotsalaisen palvelumuotoilutoimisto Grow Holding AB -konsernin. Grow Holding on noin 50 hengen yritys. Kaupan myötä Digitalist Group kertoi avaavansa elokuussa 2018 Tukholmaan uuden studion, jossa työskentelee noin 110 asiantuntijaa.

28. syyskuuta 2018 Digitalist Groupin osakkeiden kaupankäynti keskeytettiin yhtiön omasta toiveesta. Oletettiin, että tämä on merkki siitä, että yhtiön tilasta on odotettavissa uutisia.

15.3.2019 Digitalist Groupin väliaikaiseksi toimitusjohtajaksi nimitettiin Hans Parvikoski.

28.10.2019 Yhtiö suunnittelee Kemin, Oulun ja Tampereen toimipisteiden lakkauttamista ja Suomen toimintojen keskittämistä Helsingin toimipisteeseen.

Elokuussa 2019 yhtiön uudeksi toimitusjohtajaksi siirtyy Petteri Poutiainen. Aikaisemmin Poutiainen toimi Salesforcen Suomen maajohtajana.

Kesäkuussa 2021 toimitusjohtaja Petteri Poutiainen siirtyy syrjään yhtiöstä, ja toimitusjohtajan tehtävät siirretään Magnus Leijonborgille, joka toimii väliaikaisena toimitusjohtajana.

Helmikuussa 2023 Digitalist Group kertoi että sen Suomen tytäryhtiö Digitalist Group Oy on ostanut Walker & Handson Oy:n, jonka toimitusjohtaja Jussi Hermunen on nimetty Digitalist Finland Oy:n toimitusjohtajaksi.

Katso myös
----------

* Luettelo Helsingin pörssissä noteeratuista yhtiöistä

Lähteet
-------

1. 1 2  GROW och Digitalist Group går samman *www.resume.se*. Viitattu 9.8.2018. (ruotsiksi)
2. 1 2 3 4 5  Tilinpäätös 2017 (PDF) *investor.digitalistgroup.com*. Digitalist Group Oyj.  Arkistoitu 3.2.2019. Viitattu 2.2.2019.
3. 1 2  Digitalist Group: Osake *Kauppalehti*. Viitattu 9.8.2018.
4. 1 2  Suurimmat osakkeenomistajat *investor.digitalistgroup.com*.  31.1.2019. Digitalist Group Oyj. Viitattu 2.2.2019.
5. 1 2  Ixonos on nyt Digitalist Group *Tivi*. Viitattu 2.6.2017.
6. ↑  Piilaaksossa puitteilla on merkitystä Digitalist Group avasi näyttävästi San Franciscossa *Kauppalehti*. Viitattu 6.6.2018.
7. 1 2  Ylä-Anttila, Aleksi: Digitalist Group ja Grow yhdistyvät: "Haluamme olla osa globaalia trendiä" *Markkinointi & Mainonta*.  21.5.2018. Viitattu 23.5.2018.
8. ↑  Digitalistille sopimus Britanniassa *Arvopaperi*. Viitattu 6.6.2018.
9. 1 2  Digitalist Groupin ja Grow Holdingin kauppa sai sinetin – Ville Tolvanen jäämässä pois hallituksesta *Talentum Summa*.  Arkistoitu 2.2.2019. Viitattu 6.6.2018.
10. 1 2  Seppänen, Pekka: listautumiset *Talouselämä*. Viitattu 6.6.2018.
11. 1 2  Rapeli, Katja: Tieto-X:stä Ixonos huomenna  12.2.2007. Arvopaperi Online.  Arkistoitu 28.9.2007. Viitattu 19.4.2007.
12. ↑  Ansiomitalit: Helsinkiläisen Tieto X Oyj:n toimitusjohtaja... *Helsingin Sanomat*.  9.1.2000. Viitattu 6.6.2018.
13. ↑  Terra Novan Happosesta Tieto-X:n toimitusjohtaja *Ilta-Sanomat*.  30.1.2002. Viitattu 6.6.2018.
14. ↑  Ixonos sai pomon NSN:ltä: "Uutta kasvua" *Ilta-Sanomat*.  14.11.2012. Viitattu 6.6.2018.
15. ↑  Ixonos aikoo vähentää lähes sata työntekijää *Helsingin Sanomat*.  5.3.2013. Viitattu 5.6.2017.
16. ↑   *Kauppalehti*. Viitattu 6.6.2018.
17. ↑  Tulosvaroitus painoi Ixonosin pörssisyöksyyn *Helsingin Sanomat*.  13.10.2015. Viitattu 5.6.2017.
18. 1 2  Ville Tolvanen myi ryhmähalit ja pöhinän pörssiyhtiölle - Ixonos vaihtaa nimensä Digitalistiksi  27.4.2017. Talouselämä. Viitattu 2.5.2017.
19. ↑  Digitalist Group Oyj (DIGIGR) *Kauppalehti*. Viitattu 5.6.2017.
20. ↑  Ixonos ostaa Rome Advisorsin liiketoiminnan, ottaa nimekseen Digitalist Group  27.4.2017. Arvopaperi. Viitattu 2.5.2017.
21. ↑  Ville Tolvasesta Digitalist Groupin toimitusjohtaja *Markkinointi & Mainonta*. Viitattu 6.6.2018.
22. ↑  Digitalist Group yhdistyi palvelumuotoilun osaajan kanssa *Tivi*. Viitattu 6.6.2018.
23. ↑   *Kauppalehti*. Viitattu 29.9.2018.
24. ↑  Digitalist Group –konsernissa käynnistetään Kemin, Oulun ja Tampereen toimipisteiden työntekijöitä koskevat yhteistoimintaneuvottelut *is.fi*.
25. ↑  Petteri Poutiainen Digitalist Group Oyj:n toimitusjohtajaksi *tools.euroland.com*. Viitattu 20.3.2023.
26. ↑  Digitalist Groupin toimitusjohtajan vaihdos *tools.euroland.com*. Viitattu 20.3.2023.
27. ↑  Digitalist Group vahvistaa Suomen tytäryhtiötään yritysostolla *tools.euroland.com*. Viitattu 20.3.2023.

Aiheesta muualla
----------------

* Digitalist Group